**Общинска избирателна комисия-Хайредин**

**РЕШЕНИЕ**

**№69 -МИ / 24.10.2019г.**

ОТНОСНО: жалба с вх. № 115/23.10.2019 г. от Тодор Алексиев Тодоров във връзка с разпространяване на брошура.

В Общинска избирателна комисия Хайредин е постъпила жалба с вх. № 115 от 23.10.2019 г., подадена от Тодор Алексиев Тодоров в качеството му на кандидат за кмет на община от местна коалиция „Български Демократичен Съюз „РАДИКАЛИ“ (ПП СЪЮЗ НА ДЕМОКРАТИЧНИТЕ СИЛИ, ПП АБВ(Алтернатива за Българското Възраждане)ПП Движение за Права и Свободи – ДПС, ПП ВОЛЯ) за разпространяване на брошура в с. Хайредин и приложените към нея примерни бюлетини.

В жалбата се твърди, че на 23 октомври 2019 г. Борис Михайлов Тодоров раздава и подхвърля на различни места на територията на общината, разпространява твърдения и информация, които се считат за неправомерни и противоречащи на избирателния кодекс.

ОИК Хайредин приема, че подадената жалба е основателна и следва да бъде разгледана.

След запознаване с материалите, ОИК Хайредин възприема, че от текстовете в брошурата, може да се изведе наличието на призив за неподкрепа на кандидат в предстоящите на 27 октомври 2019 г. избори по смисъла на §1, т. 17, предложение второ от ДР на ИК. От следващите части на брошурата, следва изводът, че този призив за неподкрепа касае кандидатът на местна коалиция „Български Демократичен Съюз „РАДИКАЛИ“ (ПП СЪЮЗ НА ДЕМОКРАТИЧНИТЕ СИЛИ, ПП АБВ(Алтернатива за Българското Възраждане)ПП Движение за Права и Свободи – ДПС, ПП ВОЛЯ) за кмет на община Хайредин Тодор Алексиев Тодоров, който и понастоящем е кмет на общината. Същевременно в брошурата има данни за авторството й от конкретно физическо лице, и данни за политическия субект от чието име е издадена. Установеното до тук е грубо нарушение и на разпоредбата на чл. 183, ал. 4 от ИК, която забранява използването на материали, накърняващи добрите нрави, честта и доброто име на кандидатите.

Доколкото има основание да се възприеме, че брошурата съдържа, а и чрез нея се разпространяват, неверни твърдения, злепоставящи конкретно посочен кандидат за кмет на община Хайредин, имащ качеството на длъжностно лице по смисъла на Наказателния кодекс, то ОИК Хайредин се обръща към ЦИК с молба да се разгледа случая и да сезира прокуратурата.

Предвид горепосоченото и на основание чл. 87, ал. 1,т.1, т. 22 и Решение № 794-МИ от 27.08.2019 г. на ЦИК, ОИК Хайредин

**Р Е Ш И:**

1. УСТАНОВЯВА нарушение на чл. 183, ал. 4 от ИК при разпространение на брошура със заглавие „Лично обръщение към жителите на община Хайредин. От кандидата за кмет на община Хайредин на Местна коалиция „БСП за България (ПП Никола Петков)“. За законност и справедливост!“.
2. ВЪЗЛАГА на кмета на община Хайредин да предприеме действия по изземване на агитационните материали съобразно изискванията на чл. 186, ал. 1 от ИК.

ПРЕПРАЩА на ЦИК копие от жалбата с вх. № 115/23.10.2019 г. от Тодор Алексиев Тодоров ведно с приложенията към него в частта относно разпространяване на неверни твърдения, злепоставящи конкретно посочен кандидат за кмет на община Хайредин с молба да се разгледа случая и да сезира прокуратурата.

Решението  подлежи на оспорване в тридневен срок от обявяването му пред Централната избирателна комисия.

СЕКРЕТАР :

Маргарита Малджанска

ЧЛЕН:

Цветан Людмилов